Никола Ковачев – Тулата
Никола Димитров Ковачев (по прякор Тулата) е български футболист, защитник и треньор по футбол. Роден е на 4 юни 1934 г. в Горна Джумая, днес Благоевград.

Кариера

Футболист 
Футболната си кариера започва в Пирин (Благоевград) от 1950 до 1954 г. След това играе в Ботев (Пловдив) от 1955 до 1956 г. и в ЦСКА от 1956 до 1966 г. Има 215 мача и 23 гола в „А“ група (174 мача с 20 гола за ЦСКА и 41 мача с 3 гола за Ботев). С отбора на ЦСКА е седемкратен шампион на България (1957, 1958, 1959, 1960, 1961, 1962 и 1966) и носител на купата на страната през 1961 и 1965 г. Има 46 мача и 2 гола в националния отбор (1956 – 1963). Участва на XVI летни олимпийски игри през 1956 г. в Мелбърн (Австралия), където България заема 3-то място и на олимпиадата в Рим през 1960 г. В състава на националния отбор играе на първите за България финали на световно първенство по футбол през 1962 в Чили (в 3 мача). „Заслужил майстор на спорта“ от 1962 г. За ЦСКА има 17 мача и 3 гола за Купата на европейските шампиони. Участва на световното първенство в Чили през 1962 г.. За историята остават и двата гола на Тулата във вратата на Ювентус през 1960 година, когато пред над 50 хиляди зрители на Националния стадион „Васил Левски“ ЦСКА елиминира италианския шампион след успех с 4:1.

Треньор 
След завършването на футболната си кариера е помощник-треньор на ЦСКА в периода (1967 – 1973), шампион през 1971, 1972 и 1973 и страши треньор на ЦСКА (1974 и 1977 – 1979) носител на купата на страната през 1974 г., старши треньор и на Пирин (Благоевград), Хебър и Лудогорец, Еносис Паралимни (Кипър) и Черно море.

Бележки

Източници 
 ПФК „Хебър“ Пазарджик – Никола Ковачев
 Профилът на Никола Ковачев във fcCSKA.com
 ЦСКА, Официален форум – Почина Никола Ковачев 
 Darik News, Спорт – Почина легендата на ЦСКА Никола Ковачев-Тулата

Български футболисти
Български футболисти от Македония
Български олимпийски медалисти
Футболисти на ПФК ЦСКА (София)
Футболисти на Ботев (Пловдив)
Футболисти на Пирин (Благоевград)
Български треньори по футбол
Треньори на ПФК ЦСКА (София)
Треньори на Черно море (Варна)
Родени в Благоевград